OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 1 Pv 309/15/5511	Žilina 22.12.2015 
EEČ: 2-43-4173-2015

U Z N E S E N I E

Trestná vec:	obv. XXXXX 
Trestný čin:	Zločin Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žilina 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
- Zločin Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
-	v období od 14.10.2009 do 30.06.2014 mal ako zamestnávateľ na základe riadne vyplnených a odoslaných mesačných výkazov vykonávať z mesačnej mzdy zamestnancov zrážky poistného na nemocenské poistenie, dôchodkové poistenie, poistenie v nezamestnanosti a na verejné zdravotné poistenie, ktoré bol povinný odviesť určenému príjemcovi, avšak splatné poistné vybrané na podklade zákona zadržal a neodviedol, čím svojim konaním spôsobil dlh na poistnom voči Všeobecnej zdravotnej poisťovni, a. s., pobočka XXXXX, Hviezdoslavova 26, v celkovej výške 11.451,71€,

zadržal a neodviedol na účet Sociálnej poisťovne, pobočka XXXXX odvody poistného na nemocenské poistenie, starobné poistenie, invalidné poistenie a poistenie v nezamestnanosti, poistné na úrazové poistenie, na garančné poistenie a na poistné do rezervného fondu, tak ako to má stanovené v § 141 ods. 1, ods. 2 zákona č. 461/2003 Z.z. o sociálnom poistení, a to za obdobie od 01.05.2013 do 31.12.2013; od  01.10. 2014 do 31.01.2015 a to v celkovej výške 7.629,09 €,  
lebo zanikla trestnosť činu.  
 
Odôvodnenie:
 	Na základe trestných oznámení Všeobecnej zdravotnej poisťovne, a.s., krajská pobočka XXXXX a Sociálnej poisťovne, pobočka XXXXX, vyšetrovateľ OR PZ XXXXX, OKP po predchádzajúcom začatí trestného stíhania podľa § 199 ods. 1 Tr. por. uzneseniami ČVS:ORP-270/3-VYS-ZA-2015 z 10.11.2015 a 16.11.2015 (boli veci spojené na spoločné konanie) vzniesol obvinenie podľa § 206 ods. 1 Tr. por. XXXXX zo zločinu neodvedenia dane a poistného podľa § 277 ods. 1, ods. 2 písm. b) Tr. zák. na tom skutkovom základe, že 

-	v období od 14.10.2009 do 30.06.2014 mal ako zamestnávateľ na základe riadne vyplnených a odoslaných mesačných výkazov vykonávať z mesačnej mzdy zamestnancov zrážky poistného na nemocenské poistenie, dôchodkové poistenie, poistenie v nezamestnanosti a na verejné zdravotné poistenie, ktoré bol povinný odviesť určenému príjemcovi, avšak splatné poistné vybrané na podklade zákona zadržal a neodviedol, čím svojim konaním spôsobil dlh na poistnom voči Všeobecnej zdravotnej poisťovni, a. s., pobočka XXXXX, Hviezdoslavova 26, v celkovej výške 11.451,71€,

-	zadržal a neodviedol na účet Sociálnej poisťovne, pobočka XXXXX odvody poistného na nemocenské poistenie, starobné poistenie, invalidné poistenie a poistenie v nezamestnanosti, poistné na úrazové poistenie, na garančné poistenie a na poistné do rezervného fondu, tak ako to má stanovené v § 141 ods. 1, ods. 2 zákona č. 461/2003 Z.z. o sociálnom poistení, a to za obdobie od 01.05.2013 do 31.12.2013; od  01.10. 2014 do 31.01.2015 a to v celkovej výške 7.629,09 €,

	a z prečinu nezaplatenia dane a poistného podľa § 278 ods. 1, ods 2 Tr. zák. na tom skutkovom základe, že 

-      vo väčšom rozsahu nezaplatil Všeobecnej zdravotnej poisťovni, a. s., pobočka XXXXX, Hviezdoslavova 26, poistné na sociálne poistenie, verejné zdravotné poistenie alebo príspevok na starobné dôchodkové sporenie, a to za obdobie od septembra 2011 do júla 2014  v celkovej výške 19.248,45 €,

-      vo väčšom rozsahu nezaplatil Sociálnej poisťovni pobočka XXXXX, poistné na sociálne poistenie, verejné zdravotné poistenie alebo príspevok na starobné dôchodkové sporenie, a to za obdobie od 01.05.2013 do 31.12.2013; od  01.10. 2014 do 31.01.2015 v celkovej výške 20.482,81€.

	Dňa 22.12.2015 sa obv. XXXXX dostavil na Okresnú prokuratúru XXXXX a požiadal o preštudovanie spisu podľa § 208 ods. 1 Tr. por. a predložil listinné dôkazy dokumentujúce jeho finančnú situáciu (exekučná dražba rodinného domu a exekučný predaj obchodného podielu). Súčasne predložil potvrdenie zo Sociálnej poisťovne, pobočka XXXXX z 21.12.2015 (príjmový pokladničný doklad č.p. 2015/160020028) o dodatočnom zaplatení  neodvedeného poistného vo výške 7.629,09 € a sumár platieb zo Všeobecnej poisťovne, krajská pobočka XXXXX z 21.12.2015, z ktorého vyplýva uhradenie dlhu na neodvedenom poistnom v stíhanom rozsahu 11.451,71 €, vrátane fotokópií poštových poukážok.

Následne bolo vykonané preštudovanie spisu, v rámci ktorého bol obv, XXXXX upozornený, že trestné stíhanie za zločin neodvedenia dane a poistného podľa § 277 ods. 1, ods. 2 písm. b) Tr. zák. bude prokurátorom zastavené podľa § 215 ods. 1 písm. h) Tr. por. z dôvodu zániku trestnosti, ale za prečin nezaplatenia dane a poistného podľa § 278 ods. 1, ods. 2 Tr. zák. bude naďalej trestne stíhaný.

Podmienky uplatnenia  hmotnoprávneho ustanovenia o účinnej ľútosti obv. XXXXX naplnil vo vzťahu k zločinu neodvedenia dane a poistného podľa           § 277 ods. 1, ods. 2 písm. b) Tr. zák. tým, že v priebehu trestného konania doplatil  zameškané odvody určeným príjemcom, o čom sa nachádzajú v spise listinné dôkazy. 

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

	Podľa § 86 ods. 1 písm. e) Tr. zák. trestnosť trestného činu zaniká, ak ide o.i. o trestný čin neodvedenia dane a poistného podľa § 277 Tr. zák.,  ak splatná daň a jej príslušenstvo alebo poistné boli dodatočne zaplatené, najneskôr nasledujúci deň po dni, keď sa páchateľ po skončení vyšetrovania mohol oboznámiť s jeho výsledkami. 
	
	Predmetné procesné a hmotnoprávne ustanovenia bolo potrebné aplikovať v trestnej veci XXXXX. 
   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

XXXXX 
prokurátor